2.9 การจัดการ

  (1) โครงสร้างการจัดการ

โครงสร้างการจัดการองค์กรของบริษัท บริหารและพัฒนาเพื่อการอนุรักษ์สิ่งแวดล้อม จำกัด(มหาชน)
ประกอบด้วยคณะกรรมการบริษัทฯ คณะกรรมการตรวจสอบ คณะกรรมการบริหาร
คณะอนุกรรมการสรรหาและกำหนดค่าตอบแทน
โดยแต่ละคณะกรรมการและคณะอนุกรรมการมีหน้าที่และความรับผิดชอบดังนี้

 1. คณะกรรมการบริษัทฯ

คณะกรรมการบริษัทฯ ประกอบด้วยกรรมการอย่างน้อย 5 คนและไม่เกิน 15 คน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
และกรรมการบริษัทฯ จะต้องมีคุณสมบัติตามที่กฎหมายกำหนด

ตามหนังสือรับรองกระทรวงพาณิชย์ ลงวันที่ 24 มกราคม 2548 คณะกรรมการบริษัทฯ มีจำนวน 10
ท่าน ประกอบด้วยกรรมการที่เป็นผู้บริหาร 3 ท่าน กรรมการที่ไม่เป็นผู้บริหาร 7 ท่าน
ดังมีรายชื่อต่อไปนี้

  1) นายเรืองศักดิ์ งามสมภาค ประธานกรรมการ

  2) นายอังคณี วรทรัพย์ กรรมการ

  3) ดร.สมาน ตั้งทองทวี กรรมการ

  4) พลอากาศเอก ณพฤษภ์ มัณฑะจิตร กรรมการ

  5) นายศรีภพ สารสาส กรรมการ

  6) นายสมศักดิ์ สุวัฒิกะ กรรมการ

  7) นายเดชพล วิภูศิริ กรรมการ

  8) นายอัศวิน วิภูศิริ กรรมการ (กรรมการที่เป็นผู้บริหาร)

  9) นายวันชัย ผโลทัยถเกิง กรรมการ (กรรมการที่เป็นผู้บริหาร)

  10) ดร.สมยศ แสงสุวรรณ กรรมการ (กรรมการที่เป็นผู้บริหาร)

กรรมการผู้มีอำนาจลงลายมือชื่อแทนบริษัทฯ ได้แก่ นายเรืองศักดิ์ งามสมภาค นายอัศวิน วิภูศิริ
นายวันชัย ผโลทัยถเกิง ดร.สมยศ แสงสุวรรณ สองในสี่ลงลายมือชื่อร่วมกัน
พร้อมประทับตราสำคัญของบริษัทฯ

1.  ขอบเขตอำนาจหน้าที่ของคณะกรรมการบริษัทฯ

1)  คณะกรรมการบริษัทฯ มีอำนาจและหน้าที่ดูแลและจัดการบริษัทให้เป็นไป

ตามวัตถุประสงค์ ข้อบังคับและมติที่ประชุมผู้ถือหุ้น รวมทั้งพระราชบัญญัติบริษัทมหาชนจำกัด

2)  คณะกรรมการบริษัทฯ มีอำนาจแต่งตั้งบุคคลอื่นใดให้ดำเนินกิจการของ

บริษัทฯ ภายใต้การควบคุมของคณะกรรมการบริษัทฯ
หรือมอบอำนาจเพื่อให้บุคคลดังกล่าวมีอำนาจตามที่คณะกรรมการบริษัทฯ
เห็นสมควรและภายในเวลาที่คณะกรรมการบริษัทฯ เห็นสมควร โดยคณะกรรมการบริษัทฯ
อาจเพิกถอนเปลี่ยนแปลงหรือแก้ไขอำนาจนั้นๆ ได้

2. คณะกรรมการตรวจสอบ

ที่ประชุมคณะกรรมการบริษัทฯ ครั้งที่ 4/2546 เมื่อวันที่ 29 เมษายน 2546 และครั้งที่ 5/2546
เมื่อวันที่ 13 พฤษภาคม 2546 และครั้งที่ 12/2547 เมื่อวันที่ 15 ธันวาคม 2547
ได้มีมติแต่งตั้งคณะกรรมการตรวจสอบ
ประกอบด้วยกรรมการซึ่งมีความเป็นอิสระและมีคุณสมบัติเหมาะสมตามข้อกำหนดของตลาดหลักทรัพย์แห่งประเทศไทย
จำนวน 3 ท่าน โดยมีวาระการดำรงตำแหน่งเท่ากับวาระของตำแหน่งกรรมการบริษัทฯ
ดังมีรายชื่อต่อไปนี้

1) นายอังคณี วรทรัพย์ ประธานกรรมการตรวจสอบ

2) ดร.สมาน ตั้งทองทวี กรรมการตรวจสอบ

3) พลอากาศเอก ณพฤษภ์ มัณฑะจิตร กรรมการตรวจสอบ

2.1 หน้าที่ของคณะกรรมการตรวจสอบ

  1) สอบทานให้บริษัทฯ มีรายงานทางการเงินอย่างถูกต้องเพียงพอ

2)  สอบทานให้บริษัทฯ มีระบบการควบคุมภายใน (Internal control) และการ

ตรวจสอบภายใน (Internal audit) ที่เหมาะสมและมีประสิทธิผล

3)  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลัก

ทรัพย์ หรือกฎหมายที่เกี่ยวข้องกับธุรกิจของบริษัทฯ

4)  พิจารณาคัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ

5)  พิจารณาการเปิดเผยข้อมูลของบริษัทฯ ในกรณีที่เกิดรายการที่เกี่ยวโยงกัน

หรือรายการที่อาจมีความขัดแย้งทางผลประโยชน์ ให้มีความถูกต้องและครบถ้วน

6)  จัดทำรายงานการกำกับดูแลกิจการของคณะกรรมการตรวจสอบโดยเปิดเผย

ไว้ในรายงานประจำปีของบริษัทฯ
ซึ่งรายงานดังกล่าวต้องลงนามโดยประธานคณะกรรมการตรวจสอบ

7)  ปฏิบัติการอื่นใดตามที่คณะกรรมการของบริษัทฯ มอบหมาย ด้วยความเห็น

ชอบจากคณะกรรมการตรวจสอบ

3. คณะกรรมการบริหาร

ที่ประชุมคณะกรรมการบริษัทฯ ครั้งที่ 11/2546 เมื่อวันที่ 28 ตุลาคม 2546 และครั้งที่ 7/2547
เมื่อวันที่ 14 กรกฎาคม 2547 และครั้งที่ 12/2547 เมื่อวันที่ 15 ธันวาคม
2547ได้มีมติแต่งตั้งคณะกรรมการบริหารเพื่อทำหน้าที่พิจารณากลั่นกรองงานของคณะกรรมการบริษัทฯ
และให้คำปรึกษาแนะนำ และกำกับดูแลเรื่องการดำเนินงานให้เป็นไปตามวัตถุประสงค์ของบริษัทฯ
ปัจจุบันคณะกรรมการบริหารประกอบด้วย

1)  นายอัศวิน วิภูศิริ ประธานกรรมการบริหาร

2)  นายสมศักดิ์ สุวัฒิกะ กรรมการบริหาร

3)  นายเดชพล วิภูศิริ กรรมการบริหาร

4)  นายวันชัย ผโลทัยถเกิง กรรมการบริหาร

5)  ดร.สมยศ แสงสุวรรณ กรรมการบริหาร

4. คณะอนุกรรมการสรรหาและกำหนดค่าตอบแทน

ที่ประชุมคณะกรรมการบริษัทฯ ครั้งที่ 2/2547 เมื่อวันที่ 25 กุมภาพันธ์ 2547
ได้มีมติแต่งตั้งคณะอนุกรรมการสรรหาและกำหนดค่าตอบแทนโดยแต่งตั้งจากกรรมการบริษัทฯ
เพื่อทำหน้าที่พิจารณาสรรหากรรมการบริษัทฯ แทนกรรมการบริษัทฯ ที่ต้องออกตามวาระ
และทำหน้าที่พิจารณากำหนดค่าตอบแทนกรรมการบริษัทฯ ที่ปรึกษาคณะกรรมการบริษัทฯ
กรรมการตรวจสอบและกรรมการบริหาร เสนอต่อที่ประชุมผู้ถือหุ้นสามัญประจำปี
โดยเสนอผ่านประธานคณะกรรมการบริษัทฯ ปัจจุบันคณะอนุกรรมการสรรหาและกำหนดค่าตอบแทน
ประกอบด้วย

1) นายอังคณี วรทรัพย์

2) ด.ร.สมาน ตั้งทองทวี

3) นายศรีภพ สารสาส

5. ที่ปรึกษาคณะกรรมการบริษัทฯ

คณะกรรมการบริษัทฯ ได้แต่งตั้งคณะที่ปรึกษาคณะกรรมการบริษัทฯ
เพื่อทำหน้าที่ให้คำปรึกษาในด้านต่างๆ ที่เกี่ยวข้องกับการดำเนินธุรกิจของบริษัทฯ ปัจจุบันบริษัทฯ
มีที่ปรึกษา 2 ท่านได้แก่

1) นายโฆสิต สุวินิจจิต ที่ปรึกษาคณะกรรมการบริษัทฯ

2) นายเมธี เอื้ออภิญญกุล ที่ปรึกษาคณะกรรมการบริษัทฯ

6. ที่ปรึกษาคณะกรรมการบริหาร

คณะกรรมการบริษัทฯ ได้แต่งตั้งที่ปรึกษาคณะกรรมการบริหาร
เพื่อทำหน้าที่ให้คำปรึกษาในด้านการบริหารงานและกลั่นกรองเรื่องต่างๆ
ที่เกี่ยวข้องกับการดำเนินธุรกิจของบริษัทฯ ก่อนนำเสนอต่อที่ประชุมคณะกรรมการบริษัทฯ
ซึ่งในปัจจุบันมีที่ปรึกษาคณะกรรมการบริหาร 1 ท่าน ได้แก่

1) นายเรืองศักดิ์ งามสมภาค ประธานที่ปรึกษาคณะกรรมการบริหาร

7. ผู้บริหาร

รายชื่อและตำแหน่งของผู้บริหาร (ณ วันที่ 31 ธันวาคม 2547) ประกอบด้วย

1) นายอัศวิน วิภูศิริ ประธานเจ้าหน้าที่บริหาร

  2) นายวันชัย ผโลทัยถเกิง กรรมการผู้จัดการ

  3) ดร.สมยศ แสงสุวรรณ รองกรรมการผู้จัดการ

4) นายวนัท มุสิกธรรม ผู้จัดการทั่วไป สำนักงานพัฒนาธุรกิจ

5) นายธีรโชค มุขดี ผู้จัดการทั่วไป สำนักงานแสมดำ

6) นางจุฑาพร ติรกาญจนกุล ผู้จัดการทั่วไป สำนักงานมาบตาพุด

  (2) การสรรหากรรมการและผู้บริหาร

คณะอนุกรรมการสรรหาและกำหนดค่าตอบแทนแต่งตั้งมาจากที่ประชุมคณะกรรมการบริษัทฯ
เพื่อทำหน้าที่พิจารณาสรรหากรรมการบริษัทฯ แทนกรรมการบริษัทฯ
ที่ต้องออกตามวาระเสนอต่อที่ประชุมผู้ถือหุ้นสามัญประจำปี โดยเสนอผ่านประธานกรรมการบริษัทฯ

ตามข้อบังคับของบริษัทฯ คณะกรรมการบริษัทฯ ประกอบด้วยกรรมการอย่างน้อย 5
คนและต้องไม่เกินกว่า 15 คน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
และกรรมการบริษัทฯ จะต้องมีคุณสมบัติตามที่กฎหมายกำหนด
โดยให้ที่ประชุมผู้ถือหุ้นเป็นผู้พิจารณาเลือกตั้ง

การแต่งตั้งกรรมการบริษัทฯ
กระทำโดยที่ประชุมผู้ถือหุ้นโดยใช้เสียงข้างมากตามหลักเกณฑ์และวิธีการดังต่อไปนี้

1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2)  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ 1 เลือกตั้งบุคคลคน

เดียวหรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3)  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็น

กรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือจะพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

ในการประชุมผู้ถือหุ้นสามัญประจำปี ให้กรรมการออกจากตำแหน่ง 1 ใน 3
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ก็ให้ออกโดยจำนวนใกล้ที่สุดกับส่วน 1 ใน
3

กรรมการที่ต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
ให้ใช้วิธีจับสลากกันว่าผู้ใดจะออก ส่วนปีหลังๆ
ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

นอกจากการพ้นจากตำแหน่งตามวาระ กรรมการพ้นจากตำแหน่งเมื่อตาย ลาออก ขาดคุณสมบัติ
หรือมีลักษณะต้องห้ามตามกฎหมาย หรือที่ประชุมผู้ถือหุ้นลงมติให้ออก หรือศาลมีคำสั่งให้ออก

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลคนหนึ่งซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน
คณะกรรมการจะจัดเลือกบุคคลอื่นเข้ามาเป็นกรรมการแทนหรือไม่ก็ได้
บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

  (3) ค่าตอบแทนกรรมการและผู้บริหาร

1)  ค่าตอบแทนที่เป็นตัวเงินในรอบปี 2547 รวมเป็นเงินทั้งสิ้น 11,401,084 บาท โดยมีราย

ละเอียดดังนี้

1.  ค่าตอบแทนคณะกรรมการบริษัทฯ คณะกรรมการตรวจสอบ คณะกรรมการบริหาร
    และที่ปรึกษากรรมการบริษัทฯ

  - ไม่มี -

2.  ค่าเบี้ยประชุมกรรมการบริษัทฯ จำนวนเงิน 1,785,000 บาท

3.  ค่าเบี้ยประชุมกรรมการตรวจสอบ จำนวนเงิน 125,000 บาท

4.  ค่าเบี้ยประชุมกรรมการบริหาร จำนวนเงิน 585,000 บาท

5.  ค่าเบี้ยประชุมที่ปรึกษาคณะกรรมการบริษัทฯ จำนวนเงิน 90,000 บาท

6.  ค่าตอบแทนผู้บริหาร (ตั้งแต่ระดับผู้จัดการทั่วไปขึ้นไป) จำนวนเงิน 8,816,084 บาท

2) ค่าตอบแทนอื่นๆ

- ไม่มี -

(4) การกำกับดูแลกิจการ

บริษัทฯ มีนโยบายในการนำหลักการกำกับดูแลกิจการที่ดีมาปฏิบัติอย่างจริงจัง โดยในปี 2547
ที่ผ่านมาบริษัทฯ ได้มีการปรับปรุงการดำเนินงานในหลายๆ ด้านเพื่อให้เป็นตามหลักการดังกล่าว
โดยบริษัทฯ เชื่อมั่นว่าการมีมาตรฐานการกำกับดูแลกิจการที่ดี
มีความโปร่งใสและยึดมั่นในหลักจริยธรรมจะทำให้บริษัทฯ
เป็นที่ยอมรับและสร้างความเชื่อมั่นให้แก่ผู้ถือหุ้น นักลงทุน
และผู้มีส่วนเกี่ยวข้องทุกฝ่ายมากขึ้นอันจะเป็นประโยชน์ต่อการดำเนินธุรกิจของบริษัทฯ ในระยะยาว

1. สิทธิและความเท่าเทียมกันของผู้ถือหุ้น

บริษัทฯ ได้ตระหนักถึงสิทธิและความเท่าเทียมกันของผู้ถือหุ้น โดยบริษัทฯ
มุ่งเน้นการเปิดเผยข้อมูลสารสนเทศต่อผู้ถือหุ้นอย่างทั่วถึงและเสมอภาคโดยไม่เลือกปฏิบัติ
ผู้ถือหุ้นทุกคนมีสิทธิเข้าร่วมประชุมและมีสิทธิในการแสดงความคิดเห็นและเสนอข้อซักถาม

ในปี 2547 บริษัทฯ ได้จัดให้มีการประชุมสามัญผู้ถือหุ้นประจำปี 2547 เมื่อวันที่ 28 เมษายน 2547
โดยบริษัทฯ ได้จัดส่งหนังสือเชิญประชุมให้แก่ผู้ถือหุ้นล่วงหน้า 14
วันพร้อมทั้งลงประกาศโฆษณาในหนังสือพิมพ์ติดต่อกัน 3 วันก่อนวันประชุม
และในการประชุมผู้ถือหุ้นบริษัทฯ
ได้เปิดโอกาสให้ผู้ถือหุ้นได้แสดงความคิดเห็นและเสนอข้อซักถามอย่างเสมอภาค
โดยมีการจดบันทึกไว้ในรายงานการประชุมเพื่อให้ผู้ถือหุ้นสามารถตรวจสอบได้

2. สิทธิของพนักงาน

บริษัทฯ ได้ให้ความสำคัญต่อพนักงานของบริษัทฯ ทุกระดับชั้น ไม่มีการแบ่งแยกเชื้อชาติ
ศาสนาและไม่ว่าเพศหญิงหรือชาย
โดยพนักงานทุกคนต่างมีสิทธิเท่าเทียมกันและได้รับการปฏิบัติอย่างเสมอภาค
และมีสิทธิได้รับสวัสดิการตามตำแหน่งหน้าที่ที่พึงได้โดยไม่เลือกปฏิบัติ
และในการจะพิจารณาปรับตำแหน่ง หรือเงินเดือน บริษัทฯ
ได้ดำเนินการในรูปของคณะกรรมการซึ่งประกอบด้วยผู้บริหารจากฝ่ายต่างๆ
เพื่อให้เกิดความโปร่งใสและเป็นธรรม

3. สิทธิของชุมชน

บริษัทฯ ได้ให้ความสำคัญและเคารพต่อวิถีชีวิตความเป็นอยู่ของชุมชน
รวมทั้งสิทธิของบุคคลที่จะได้อยู่อาศัยในสภาพแวดล้อมที่ดี ดังนั้น บริษัทฯ
จึงให้ความสำคัญต่อคุณภาพชีวิตและสิ่งแวดล้อมของชุมชน เพื่อให้การดำเนินงานของบริษัทฯ
เป็นที่ยอมรับและสามารถอยู่ร่วมในสังคมได้อย่างยั่งยืนตลอดไป

4. สิทธิของลูกค้า

บริษัทฯ
มุ่งมั่นในการปรับปรุงประสิทธิภาพการให้บริการเพื่อให้สามารถสนองตอบได้เกินความคาดหมายของลูกค้า
โดยยึดมั่นความเป็นธรรมทั้งในด้านราคาและคุณภาพการให้บริการและความซื่อสัตย์สุจริตในการเจรจาและการทำสัญญา

5. ความเป็นอิสระของคณะกรรมการบริษัทฯ

คณะกรรมการบริษัทฯ ประกอบด้วยกรรมการที่ไม่ใช่ผู้บริหาร 7 ท่าน กรรมการที่เป็นผู้บริหาร 3
ท่าน โดยประธานคณะกรรมการบริษัทฯ ไม่มีตำแหน่งเป็นผู้บริหารของบริษัทฯ
ในการประชุมคณะกรรมการบริษัทฯ
กรรมการแต่ละท่านมีความเป็นอิสระอย่างเต็มที่ในการแสดงความคิดเห็น
โดยมีการจดบันทึกความเห็นไว้ในรายการประชุมอย่างครบถ้วน

โดยในปี 2547 คณะกรรมการบริษัทฯ ได้จัดการประชุมจำนวน 12 ครั้ง
กรรมการบริษัทฯทุกท่านได้อุทิศเวลาเพื่อเข้าร่วมประชุมทุกครั้ง
เว้นแต่มีเหตุจำเป็นทำให้ไม่อาจเข้าร่วมประชุมได้ ซึ่งในช่วงปี 2547 ที่ผ่านมา
การเข้าร่วมประชุมของกรรมการบริษัทฯ แต่ละท่าน มีรายละเอียดดังนี้

  1) นายเรืองศักดิ์ งามสมภาค เข้าร่วมประชุม 9 ครั้ง

  2) นายอังคณี วรทรัพย์ เข้าร่วมประชุม 12 ครั้ง

  3) ดร.สมาน ตั้งทองทวี เข้าร่วมประชุม 7 ครั้ง

  4) พลอากาศเอก ณพฤษภ์ มัณฑะจิตร เข้าร่วมประชุม 11 ครั้ง

  5) นายศรีภพ สารสาส เข้าร่วมประชุม 10 ครั้ง

  6) นายสมศักดิ์ สุวัฒิกะ เข้าร่วมประชุม 3 ครั้ง

  (เพิ่งได้รับแต่งตั้งเมื่อวันที่ 14 กรกฎาคม 2547)

  7) นายเดชพล วิภูศิริ เข้าร่วมประชุม - ครั้ง

  (เพิ่งได้รับแต่งตั้งเมื่อวันที่ 15 ธันวาคม 2547)

  8) นายอัศวิน วิภูศิริ เข้าร่วมประชุม 12 ครั้ง

  9) นายวันชัย ผโลทัยถเกิง เข้าร่วมประชุม 11 ครั้ง

  10) ดร.สมยศ แสงสุวรรณ เข้าร่วมประชุม 12 ครั้ง

6. การป้องกันความขัดแย้งทางผลประโยชน์

คณะกรรมการบริษัทฯ ได้แต่งตั้งคณะกรรมการตรวจสอบ โดยแต่งตั้งจากกรรมการที่เป็นอิสระ 3
ท่าน เพื่อพิจารณาให้บริษัทฯ
มีการเปิดเผยข้อมูลในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้มีความถูกต้องและครบถ้วน

7. การควบคุมและการตรวจสอบภายใน

บริษัทฯ ได้จัดให้มีการบริหารงานและระบบการควบคุมภายในที่ดีมีประสิทธิผล
เพื่อให้การดำเนินงานของบริษัทฯ เป็นไปอย่างมีประสิทธิภาพ พร้อมทั้งมีข้อมูลที่สมบูรณ์และเชื่อถือได้
มีการปฏิบัติงานตามกฎระเบียบข้อบังคับอย่างถูกต้อง รวมทั้งการใช้ทรัพยากรของบริษัทฯ
เป็นไปอย่างประหยัดและมีประสิทธิภาพ ตลอดจนมีการดูแลป้องกันระวังรักษาทรัพย์สินของบริษัทฯ
โดยในปี 2547 บริษัทฯ ได้จ้าง บริษัท เอินส์ท แอนด์ ยัง คอร์ปอเรท เซอร์วิสเซส
จำกัดเป็นผู้ตรวจสอบภายในของบริษัทฯ ทำหน้าที่วิเคราะห์ ตรวจสอบ
ประเมินผลให้คำปรึกษาและข้อเสนอแนะ เพื่อสนับสนุนการดำเนินกิจการต่างๆ ของบริษัทฯ
โดยจะมีการรายงานผลการตรวจสอบให้แก่ผู้บริหารและคณะกรรมการตรวจสอบพิจารณารับทราบ
และให้คณะกรรมการตรวจสอบทำหน้าที่สอบทานซึ่งทำให้บริษัทฯ มีระบบการควบคุมภายใน
(Internal control) และการตรวจสอบภายใน (Internal audit)
ที่เหมาะสมและมีประสิทธิผล

8. ความสัมพันธ์กับผู้ลงทุน

บริษัทฯ
ตระหนักถึงความสำคัญในการเปิดเผยข้อมูลสารสนเทศแก่ผู้ลงทุนเพื่อให้ผู้ลงทุนได้รับทราบข้อมูลที่ถูกต้องโปร่งใสและทั่วถึง
โดยบริษัทฯ
ได้กำหนดให้สำนักกรรมการผู้จัดการเป็นผู้รับผิดชอบในการติดต่อประสานงานกับผู้ลงทุนและผู้ถือหุ้น

(5) การควบคุมการใช้ข้อมูลภายใน

บริษัทฯ
มีระบบการจัดเก็บข้อมูลที่รัดกุมและจำกัดให้รับรู้ได้เฉพาะผู้บริหารระดับสูงตามความจำเป็นเท่านั้น
โดยเฉพาะข้อมูลภายในที่เป็นความลับ หรือในกรณีที่จำเป็นต้องเปิดเผยต่อพนักงาน บริษัทฯ
จะให้พนักงานได้รับทราบถึงข้อจำกัดในการนำข้อมูลไปใช้อย่างถูกต้อง

ในกรณีที่พนักงานนำข้อมูลที่เป็นความลับของบริษัทฯ
ไปเปิดเผยต่อบุคคลภายนอกจะถือว่าเป็นความผิดวินัยอย่างร้ายแรง

(6) บุคลากร 

บริษัทฯ มีพนักงาน ณ วันที่ 31 ธันวาคม 2547 ดังนี้

  ------------------------------------ ----------------------------------
  พนักงาน                               คน

  สำนักงานใหญ่                           42

  ศูนย์มาบตาพุด                           132

  ศูนย์แสมดำ                             89

  รวมทั้งสิ้น                              263
  ------------------------------------ ----------------------------------

ผลตอบแทนรวมของพนักงาน ณ วันที่ 31 ธันวาคม 2547 จำนวนทั้งสิ้น 60,452,365 บาท
ซึ่งเป็นเงินเดือน เงินช่วยเหลือ กองทุนสำรองเลี้ยงชีพ ประกันสังคม เงินกองทุนทดแทน
ค่ารักษาพยาบาล และค่าเบี้ยประกันชีวิตพนักงาน

 นโยบายการพัฒนาพนักงาน

บริษัทฯ ตระหนักถึงความสำคัญของทรัพยากรบุคคลของบริษัทฯ
ซึ่งเป็นปัจจัยสำคัญที่จะส่งเสริมให้การดำเนินงานของบริษัทฯ
บรรลุวัตถุประสงค์มีประสิทธิภาพและมีประสิทธิผลสูงสุด บริษัทฯ
ได้กำหนดนโยบายเพื่อพัฒนาประสิทธิภาพของพนักงานทุกระดับอย่างต่อเนื่อง
ทั้งในด้านทักษะและการปฏิบัติงานทั่วไป
พร้อมทั้งให้ความรู้และทักษะเฉพาะทางที่จำเป็นในการทำงานของแต่ละสายงาน
โดยฝ่ายบริหารทรัพยากรบุคคลจะเป็นผู้รับผิดชอบจัดหลักสูตรการฝึกอบรมสัมมนา
และช่วยสนับสนุนงานต้นสังกัดในการจัดการฝึกอบรม
โดยมีการจัดอบรมและสัมมนาทั้งในและนอกสถานที่
เพื่อเป็นการพัฒนาสายอาชีพของพนักงานในองค์กรต่อไป